MOŽNO SPRÍSTUPNIŤ
Návrh na vymenovanie členov
Predsedníctva Agentúry na podporu výskumu a vývoja

Ministerstvo školstva Slovenskej republiky v súlade s § 14 zákona č. 172/2005 Z. z. o organizácii štátnej podpory výskumu a vývoja a o doplnení zákona 
č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 233/2008 Z. z. (ďalej len „zákon“) predkladá návrh 
na vymenovanie členov Predsedníctva Agentúry na podporu výskumu a vývoja (ďalej len „predsedníctvo agentúry“).

Podľa § 14 ods. 5 zákona funkčné obdobie členov predsedníctva agentúry je štvorročné. Členovia predsedníctva agentúry môžu byť vymenovaní do funkcie najviac na dve po sebe nasledujúce funkčné obdobia. Desiatim členom predsedníctva agentúry podľa § 14 ods. 6 bod b) zákona zaniká členstvo uplynutím funkčného obdobia. Títo boli za členov predsedníctva agentúry schválení vládou Slovenskej republiky dňa 26. októbra 2005. Trom zostávajúcim členom zaniká členstvo 19. júna 2011. Ich mená a špecializácia sú uvedené v nasledujúcej tabuľke :

Meno a tituly nominovaného	Zamestnávateľská organizácia 	Odbor, špecializácia	
 	nominovaného	 	
Zostávajúci členovia	
prof. RNDr. Anatolij Dvurečenskij, DrSc.	Matematický ústav	spoločenské vedy,	
 	Slovenská akadémia vied	matematická štatistika,	
 	Bratislava	ekonometria	
doc. Ing. Ján Kudrna, PhD.	Stavebná fakulta, Vysoké učení 	technické vedy, 	
 	technické v Brne, ČR	 doprava,
 zahraničný expert	
prof. Ing. Mikuláš Šupín, CSc.	Ministerstvo školstva SR	technické vedy, 	
 	Sekcia vedy a techniky	lesníctvo, drevárstvo	
 	Bratislava	 	

V súlade s § 14 ods. 4 zákona kandidátov na predsedníctvo agentúry v predkladanom materiály navrhli Ministerstvo financií SR, Ministerstvo hospodárstva SR, Ministerstvo pôdohospodárstva SR, Ministerstvo životného prostredia SR, Ministerstvo dopravy, pôšt a telekomunikácií SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo školstva SR, Slovenská akadémia vied, Rada vysokých škôl, Slovenská rektorská konferencia, Asociácia zamestnávateľských zväzov a združení SR, Republiková únia zamestnávateľov a Slovenská obchodná a priemyselná komora, Zväz priemyselných výskumných a vývojových organizácií, Slovenský živnostenský zväz, Slovenská poľnohospodárska a potravinárska komora, Slovenská akadémia pôdohospodárskych vied a Klub 500.

Z doručených návrhov boli v súlade s kritériami ustanovenými v § 14 ods. 3 a 4 zákona identifikovaní najvhodnejší odborníci pre vykonávanie funkcie člena predsedníctva agentúry. Zoznam desiatich vybraných nových členov, s uvedením miesta ich pôsobenia a špecializácie odboru vedy a techniky, v ktorej pôsobia, je uvedený v nasledujúcej tabuľke : 

Meno a tituly nominovaného	Zamestnávateľská organizácia 	Odbor, špecializácia	
 	nominovaného	 	
doc. MUDr. Adriána Liptáková, PhD.	Ministerstvo zdravotníctva SR	biologické vedy,	
 	Bratislava	mikrobiológia	
prof. RNDr. Marta Kollárová, DrSc.	Katedra biochémie PRIF, 
Univerzita Komenského,
Bratislava	chemické vedy,	
 		biochémia, biotechnológia	
Ing. Mgr. Martin Filko	Erazmova univerzita, 	spoločenské vedy,	
 	Rotterdam, Holandsko	ekonómia zdravotníctva,	
 	 	behaviorálna a verejná ekonómia	
Ing. Štefan Boháček, PhD.	Výskumný ústav papiera a celulózy, a.s.	technické vedy, chemické 	
 	Bratislava	 inžinierstvo a riadenie procesov	
doc. Ing. Jozef Konôpka. CSc.	Národné lesnícke centrum	prírodné vedy,	
 	Zvolen	 ochrana lesov	
RNDr. Ján Sedlák, DrSc.	Ústav experimentálnej onkológie	prírodné vedy,	
 	Slovenská akadémia vied	onkológia, imunológia,	
 	Bratislava	molekulárna biológia	
prof. Ing. Jozef Vičan, CSc.	Katedra stavebných konštrukcií 
a mostov	technické vedy, 	
 	Žilinská univerzita v Žiline	inžinierske konštrukcie, dopravné stavby	
prof. Ing. Viktor Smieško, PhD.	Fakulta elektrotechniky a informatiky	 technické vedy,	
 	Slovenská technická univerzita	 elektrotechnika	
 	Bratislava	 	
Ing. Igor Gerek, PhD.	EVPU, a.s.	 technické vedy	
 	Nová Dubnica	elektrotechnika	
prof. Ing. Ivan Wilhelm, CSc.	Matematicko-fyzikálna fakulta 	fyzikálne vedy, 
jadrová  fyzika	
 	Karlova univerzita, Praha, ČR	zahraničný expert	

Členov predsedníctva agentúry podľa § 14 ods. 4 zákona vymenúva a odvoláva vláda Slovenskej republiky na návrh ministra školstva Slovenskej republiky. V súlade s týmto ustanovením predkladá minister školstva Slovenskej republiky na vymenovanie vládou Slovenskej republiky návrhy na desať nových členov predsedníctva agentúry, ktorí doplnia predsedníctvo v rámci uvoľnených funkčných miest po skončení funkčného obdobia doterajších členov podľa § 14  ods. 6 bod b) zákona uplynutím funkčného obdobia. Profesijné životopisy navrhovaných členov predsedníctva agentúry sú uvedené v prílohe materiálu.